Í byggingu er 26 íbúða fjölbýlishús við Hrólfsskálamel 2 - 8 á Seltjarnarnesi , húsið er þrjár hæðir og bílakjallari . Íbúðirnar eru rúmgóðar og bjartar og mikið í þær lagt . Framkvæmdir hófust um miðjan maí 2007 og verða fyrstu íbúðirnar afhentar í nóvember 2008 . Hærra er til lofts en almennt gerist , innfelld lýsing verður í loftum með Instabus ljósastýringakerfi . Gólfhiti er með þráðlausum nemum . Í hverri íbúð verður plankaparket , baðherbergin flísalögð sem og forstofu - og þvottahúsgólf . Innréttingar verða frá danska fyrirtækinu JKE Design með granít-borðplötum og heimilistæki frá Miele . Mikil áhersla er lögð á hljóðeinangrun milli íbúða , sem næst með tvöföldum gólfum . Skýli úr hertu gleri verða á svölum . Mynddyrasímar og myndavélakerfi eru í aðalanddyrum stigahúsanna . Lyftur eru í öllum stigahúsum . Að utan eru húsin klædd að mestu með leirbrenndum flísum og að hluta með sléttri álklæðningu . Allir gluggar eru álklæddir timburgluggar . Afhending fyrstu íbúða er í nóvember 2008 . Verkefnastjóri er Leó Jónsson og byggingarstjóri er Guðmundur Jóhannesson